
Općinski sud u Crikvenici
Stalna služba u Krku

Općinski sud u Crikvenici - Stalna služba u Krku, po sucu Antonu Hlača, u ovršnoj stvari ovrhovoditelja: 1.) Republike Hrvatske OIB: 52634238587, koju zastupa Općinsko državno odvjetništvo u Rijeci i 2.) Antonio d.o.o. OIB: 09312617673 iz Malinske, Obala 50, kojeg zastupa Andrea Bogović, kao osoba ovlaštena za zastupanje pravne osobe, a ona po Đorđu Perkoviću, odvjetniku u Rijeci, protiv ovršenika: Mate Bogovića OIB:56594134342 iz Malinske, J. Tončića 7, OIB: 56594134342, kojeg zastupa punomoćnik Nikola Kožuharov, odvjetnik u Krku, radi prisilne naplate novčane tražbine ovrhom na nekretnini, dana 3. studenoga 2026. godine,


Z A K L J U Č A K 


I.	Utvrđuje se da vrijednost nekretnina upisanih u zemljišnim knjigama ovoga suda kao: 

- k.č. 7/1, oranica, upisana u z.k.ul. 19 k.o. 315869 Bogović, u vlasništvu ovršenika 1/1 i k.č.2/3G guvno, upisano u z.k.ul. 20 k.o. 315869 Bogović, u vlasništvu ovršenika u ½ dijela,  iznosi 67.649,35 EUR (ranije 509.704,00 HRK).

II.	Nekretnine iz točke I. ovog zaključka prodaju se na 2. usmenoj javnoj dražbi.

	Ročište za prodaju nekretnine održat će se u zgradi Općinskog suda u Crikvenici, Stalne službe u Krku, Bodulska 2/d, Krk, raspravna dvorana br. 36, II kat, dana:

9. prosinca 2026. godine u 13,00 sati

 (čl. 90. st. 1. i čl. 92. OZ-a).

III.	Vrijednost nekretnine konačno će se utvrditi na ročištu za prodaju (čl. 90. st. 2. OZ-a).




IV.	Ovaj zaključak bit će objavljen na oglasnoj ploči Općinskog suda u Crikvenici, Stalne službe u Krku i oglasnoj ploči Općine Malinska-Dubašnica.

V.	Sud ovlašćuje ovrhovoditelje da o svom trošku objave ovaj zaključak u sredstvima javnog priopćavanja, odnosno da o zaključku obavijeste osobe koje se bave posredovanjem pri prodaji nekretnina. (čl. 90. st. 5. OZ-a).

VI.	Uvjeti prodaje

1.	Prodaje se zemljište, koje se nalazi unutar zone oznake GP-1, Općine Malinska-Dubašnica, a koje zemljište u naravi predstavlja uređeni, neizgrađeni dio građevinskog područja. 

2. Utvrđena vrijednost nekretnine iz toč. VI/1 ovog zaključka iznosi 67.649,35 EUR (ranije 509.704,00 HRK)

3.	Na drugom ročištu za dražbu nekretnina iz točke 1. ovog zaključka ne može se prodati ispod 1/3 utvrđene vrijednosti.

4.	Porez i pristojbe u svezi s prodajom dužan je platiti kupac.

5.	Kupac je dužan položiti kupovinu u roku od 30 (trideset) dana nakon ročišta za dražbu. Ako kupac u tom roku ne položi kupovinu, sud će rješenjem prodaju oglasiti nevažećom i odrediti novu prodaju. Iz položenog osiguranja namirit će se troškovi nove prodaje i naknaditi razlika između kupovine postignute na prijašnjoj prodaji i novoj prodaji (čl. 93. st. 1. toč. 6. i st. 2. u svezi čl. 100. OZ-a).

6.	Nekretnina će se dosuditi i kupcima koji će ponuditi nižu cijenu prema veličini ponuđene cijene ako kupci koji su ponudili veću cijenu ne polože kupovninu u određenom roku.

7.	Kao kupci mogu sudjelovati samo osobe (pravne i fizičke) koje su najkasnije na dan ročišta za dražbu dale jamčevinu u iznosu od 10% vrijednosti za nekretnina utvrđene točkom I ovog zaključka Jamčevina se uplaćuje na račun ovoga suda IBAN: HR96 23900011300067997, model HROO, poziv na broj 4-ovr-33-2019, a kupac je potvrdu o prethodnoj uplati obvezan predočiti sucu prije nego sudac pristupi dražbi. Na ročištu za javnu dražbu mogu sudjelovati pravne i fizičke osobe uz dokaz identiteta i izvornika ili ovjerovljene preslike izvoda iz sudskog registra, strane pravne i fizičke osobe uz uvjet uzajamnosti – potvrde nadležnog tijela, te dokaza o identitetu, izvornika ili ovjerovljene preslike izvoda iz sudskog registra prevedeno po sudskom tumaču. Ukoliko gore navedene osobe na dražbi zastupa punomoćnik isti mora predočiti ovjerenu specijalnu punomoć za zastupanje.

8.	Ponuditeljima čija ponuda nije prihvaćena vratit će se jamčevina odmah nakon zaključenja javne dražbe.





9. Razgled nekretnine niti će određen uz prethodnu najavu ovršitelju ovog suda. 


Krk, 3. studenoga 2026. 



									      S u d a c:

								                Anton Hlača




Uputa o pravnom lijeku:

Protiv zaključka nije dopušten pravni lijek (čl. 11. st. 6. OZ-a).




RJ:

· zaključak pravomoćan
· kal. do dražbe


DNA:

· 1.) ovrhovoditelju po pravnom zastupniku- ODO u Rijeci
· 2.) ovrhovoditelju po punomoćniku- Đorđe Perković, odvjetnik u Rijeci
· ovršeniku putem punomoćnika, Nikole Kožuharova, odvj. u Krku
· oglasna ploča Općine Malinska- Dubašnica
· e- oglasna ploča suda
· sudskom ovršitelju, u svezi razgleda nekretnine
· Porezna uprava


Krk, 3. studenoga 2026. 

	     								    S u d a c:

								                Anton Hlača

